laion/Wikipedia-Exotic huggingface dataset:
ইয়ুকাতান প্রণালী

ইয়ুকাতান প্রণালী বা ইউকাতান স্ট্রেইট‌্স ( স্পেনীয় : Canal de Yucatán) হলো মেক্সিকো এবং কিউবার মধ্যে একটি প্রণালী। এটি মেক্সিকো উপসাগরের সাথে ক্যারিবীয় সাগরের ইয়ুকাতান বেসিনকে সংযুক্ত করে। এটি মাত্র ২০০ কিলোমিটার (১২০ মা) প্রশস্ত এবং প্রায় ২,৮০০ মিটার (৯,২০০ ফু) গভির। এর গভীরতম স্থান কিউবার উপকূলের নিকটবর্তী। ইয়ুকাতান প্রণালী কিউবাকে মেক্সিকার ইউকাটান উপদ্বীপ থেকে পৃথক করে এবং ক্যারিবিয়ান সাগরকে মেক্সিকো উপসাগরের সাথে যুক্ত করেছে। প্রণালীটি মেক্সিকোর কেপ ক্যাটোচে এবং কিউবার কেপ সান আন্তোনিওর মধ্যে ২১৭ কিলোমিটার (১৩৫ মা) প্রশস্ত। কিউবার উপকূলের কাছে এটির সর্বাধিক গভীরতা ২,৭৭৯ মিটার (৯,১১৭ ফু)। পানি ক্যারিবিয়ান সমুদ্রের মধ্য দিয়ে পূর্ব থেকে পশ্চিমে প্রবাহিত হয়। এই প্রবাহটি উইন্ডওয়ার্ড প্যাসেজ দিয়ে প্রবাহিত উত্তর নিরক্ষীয় স্রোতের ৫ এসভি এবং ব্রাজিলের উপকূলে প্রবাহিত দক্ষিণ নিরক্ষীয় স্রোতের ১২ এসভি পানির সমন্বয়ে গঠিত। সর্বনিম্ন ১৭ °C তাপমাত্রায় মোট প্রবাহ প্রায় ১৭ এসভি। এই প্রবাহটি ইয়ুকাতান উপদ্বীপের পাশ দিয়ে প্রবাহিত হয়ে এটি ইয়ুকাতান স্রোতে পরিণত হয়। এই স্রোতটি মেক্সিকো উপসাগরে পানির প্রবাহের বেশিরভাগ অংশ সরবরাহ করে কারণ ফ্লোরিডার প্রণালী দিয়ে প্রবাহ অবিরাম নয় এবং প্রবাহিত জলের পরিমাণও অল্প। ইয়ুকাতান স্রোত প্রণালীর পশ্চিমাঞ্চলে প্রবলভাবে প্রবাহিত হয় যেখানে কিউবার পাল্টা স্রোত প্রণালীর পূর্ব দিকের বিপরীতে প্রবাহিত হয়। ইয়ুকাতান স্রোতের নীচে দক্ষিণে প্রবাহিত ইয়ুকাতান অন্ত:প্রবাহ রয়েছে যা পানি মেক্সিকো উপসাগর থেকে দূরে নিয়ে যায়। ইয়ুকাতান প্রণালীর মধ্য দিয়ে প্রবাহিত পানি মেক্সিকো উপসাগরে প্রবেশ করার পর এটি সমুদ্রের অগভীর অঞ্চল ক্যাম্পেচে তীরের পাশ দিয়ে যায়। সমুদ্রতীর থেকে প্রায় ১০০ কিলোমিটার (৬২ মা) দূরে ইয়ুকাতান তাকের বাহ্যিক সীমাননায় প্রবাল প্রাচীর রয়েছে। এখানে প্রাচীর তৈরির প্রধান প্রবালগুলি হলো Acropora cervicornis, Acropora palmata এবং Montastraea annularis যার মধ্যে অনেকে ১৯৯০ এর দশকের শেষদিকে মারা গেছে। এরপরে কিছু সংশোধন ঘটেছে। ক্যাম্পেচ উপকূল একটি জীববৈচিত্র্যময় অঞ্চল এবং এটি সহ মেক্সিকো উপকূল থেকে ইয়ুকাতান প্রণালীর অন্যান্য অংশগুলিতে কারিগর জেলেরা প্রচুর মাছ ধরেন। অঞ্চলটি অতিরিক্ত শোষণের ফলে হুমকির সম্মুখীন হয়েছে। বিশ্বের প্রণালীসমূহের তালিকা Britannica Free Dictionary Gyory, Joanna; Mariano, Arthur J.। "The Caribbean Current"। Ocean surface currents। ২০০৯-০৪-০৮ তারিখে মূল থেকে আর্কাইভ করা। সংগ্রহের তারিখ ২০১৩-০৮-৩১।  Gyory, Joanna; Mariano, Arthur J.। "The Yucatan Current"। Ocean surface currents। ২০২০-০৮-০৪ তারিখে মূল থেকে আর্কাইভ করা। সংগ্রহের তারিখ ২০১৩-০৮-৩১।  Cortés, J. (ed.) (২০০৩)। Latin American Coral Reefs। Gulf Professional Publishing। পৃষ্ঠা 134–147। আইএসবিএন 9780080535395। উদ্ধৃতি শৈলী রক্ষণাবেক্ষণ: অতিরিক্ত লেখা: লেখকগণের তালিকা (link) Jord, E.। "Mexico"। Reefs at Risk in the Caribbean। World Resources Institute। ২০১৩-০৫-০৮ তারিখে মূল থেকে আর্কাইভ করা। সংগ্রহের তারিখ ২০১৩-০৮-৩১।
রেজিনা ফ্লেশারোভা

রেজিনা (পোলীয়: Regina Flesczarowa; ২৮ মার্চ ১৮৮৮ - ১ জুলাই ১৯৬৯) একজন পোলীয় ভূগোলবিদ ও ভূতাত্ত্বিক, যিনি ১৯৩৫ ও ১৯৩৮ খ্রিস্টাব্দের মধ্যবর্তী সময়ে নারী অধিকার আন্দোলনে অংশ নিয়েছিলেন এবং দ্বিতীয় পোলীয় প্রজাতন্ত্রের একজন সিনেটর হিসেবে কাজ করেছিলেন। ১৯১৩ খ্রিস্টাব্দে তিনি ফ্রান্সের সর্বন বিশ্ববিদ্যালয় থেকে প্রথম পোলীয় নারী হিসেবে প্রাকৃতিক বিজ্ঞানে ডক্টরেট উপাধি অর্জন করেন। তিনি পোল্যান্ডে ভূবিজ্ঞান প্রতিষ্ঠার একজন অগ্রদূত হিসেবে বিবেচিত, তিনি দেশটির ভূগোল ও ভূতত্ত্ব সম্পর্কিত ১০০টিরও বেশি রচনা প্রকাশ করেন। পোল্যান্ডের ভূবিজ্ঞানের ইতিহাসের উপর লেখা তাঁর পাঁচ খণ্ডের গ্রন্থসমগ্রকে তাঁর শ্রেষ্ঠ কৃতিত্ব হিসেবে গণ্য করা হয়। ১৯৬০ সালে তিনি প্রথম শ্রেণীর "ব্যানার অভ দ্য অর্ডার অভ লেবার" সম্মানে ভূষিত হন। ফ্লেশারোভা ৩০ জুন অথবা ১ জুলাই ১৯৬৯ সালে ভিশতুলা নদী ভ্রমনকালে জাহাজে মৃত্যুবরণ করেন। তাঁকে ওয়ারশ'র পাভস্কি সমাধিস্থানে দাফন করা হয়। ভূ-বিজ্ঞানের ইতিহাসের উপর তার গ্রন্থসমগ্রের মহৎ কাজটি পরবর্তী বিজ্ঞানীরা সম্পন্ন করেন এবং পোল্যান্ডে ভূ-বিজ্ঞানের ক্ষেত্র প্রতিষ্ঠার একজন অগ্রদূত হিসেবে তাঁকে দেখা হয়। "Regina Fleszarowa » Witryna edukacyjna Kancelarii Senatu"। senat.edu.pl। সংগ্রহের তারিখ ২০২২-০১-১৩।
হামিদ দাবাশি

হামিদ দাবাশি (ফার্সি: حمید دباشی; জন্ম ১৫ জুন ১৯৫১) হলেন একজন ইরানি অধ্যাপক। তিনি নিউ ইয়র্ক সিটির কলাম্বিয়া বিশ্ববিদ্যালয়ে ইরানিয়ান স্টাডিজ ও তুলনামূলক সাহিত্য পড়ান। তিনি বিশটির অধিক বইয়ের লেখক। এর মধ্যে তাঁর থিওলজি অব ডিসকন্টেন্ট; ইরানি চলচ্চিত্রের ওপর অসংখ্য বই; স্টেজিং আ রেভলিউশন; একটি সম্পাদিত খণ্ড ড্রিমস অব আ নেশন: অন প্যালেস্টাইনিয়ান সিনেমা; এবং ইরানি ইতিহাসের একখণ্ড বিশ্লেষণ ইরান: আ পিপল ইন্টারাপ্টেড অন্যতম। Golbarg Bashi and Hamid Dabashi (মার্চ ২০০৯)। "Sal-e No Mobarak!"। Tehran Avenue। ২ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ২৫ জানুয়ারি ২০১৪।  দাপ্তরিক ওয়েবসাইট Hamid Dabashi's Official Web Site ওয়েব্যাক মেশিনে আর্কাইভকৃত ফেব্রুয়ারি ৭, ২০০৭ তারিখে Iran: A People Interrupted
আতোয়ার রহমান তালুকদার

আতোয়ার রহমান তালুকদার বাংলাদেশের নওগাঁ জেলার রাজনীতিবিদ, আইনজীবী ও মুক্তিযুদ্ধের সংগঠক যিনি তৎকালীন রাজশাহী-৬ আসনের সংসদ সদস্য ছিলেন। আতোয়ার রহমান তালুকদার নওগাঁর বদলগাছীর মথুরাপুর গ্রামে জন্মগ্রহণ করেন। তার পিতা মৃত জসীমুদ্দীন তালুকদার। আতোয়ার রহমান তালুকদার আইনজীবী ও মুক্তিযুদ্ধের সংগঠক ছিলেন। ছাত্র রাজনীতির মধ্য দিয়ে তিনি রাজনৈতিক জীবন শুরু করেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন রাজশাহী-৬ আসন থেকে সংসদ সদস্য নির্বাচিত হন। ৪ আগস্ট ১৯৭৫ সালে বাকশালের নওগাঁ মহকুমার গভর্নর মনোনীত হন তিনি। তিনি মৃত্যুবরণ করেন। "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ৩ সেপ্টেম্বর ২০২০।  "বদলগাছী উপজেলার প্রখ্যাত ব্যক্তিত্ব"। বাংলাদেশ জাতীয় তথ্য বাতায়ন। ৪ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ৪ সেপ্টেম্বর ২০২০।  বাংলাদেশের স্বাধীনতা যুদ্ধ দলিলপত্র (সপ্তম খণ্ড)। বাংলাদেশ সরকার। পৃষ্ঠা ৫৩০।  "৪ আগস্ট ১৯৭৫ঃ বাকশাল জেলা সম্পাদকের তালিকা"। সংগ্রামের নোটবুক। ২০১৯-০৮-২৬। ২০২০-০৯-০৪ তারিখে মূল থেকে আর্কাইভ করা। সংগ্রহের তারিখ ৪ সেপ্টেম্বর ২০২০।
উসুলি

উসুলিরা (আরবি: اصولیون, ফার্সি: اصولیان) হল দ্বাদশী শিয়া মুসলমানদের বৃহত্তম গোষ্ঠী। তারা ফিকহের নতুন বিধি তৈরিতে ইজতিহাদ (যুক্তিবিচার) ব্যবহারের পক্ষপাত; ঐতিহ্যবর্জিতভাবে হাদিস মূল্যায়নে অনাস্থা; ইসলামি সঠিক আচরণবিধি নির্ধারণে একজন মুজতাহিদকে অনুসরণে বাধ্যবাধকতা প্রভৃতি বিষয়ে তাদের এখনকার ক্ষুদ্র প্রতিদ্বন্দ্বী আখবরিদের থেকে ভিন্নমত পোষণ করে থাকে। অষ্টাদশ শতাব্দীর শেষভাগে আখবরিদের নিষ্পেষণের পর থেকে উসুলিরা সবচেয়ে প্রভাবশালী দ্বাদশী শিয়া গোষ্ঠী এবং বর্তমানে তারা শিয়া মুসলমানদের মধ্যে বৃহত্তম শাখা । উসুলি শব্দটি উসুল আল ফিকহ (ব্যবহারশাস্ত্রের নীতিমালা) থেকে এসেছে। উসুলি চিন্তাধারায় আইনের চারটি বৈধ উৎস রয়েছে: কোরআন, হাদিস, ইজমা ও আকল। ইজমা মানে হল সর্বসম্মত ঐক্যমত্য। শিয়া ব্যবহারশাস্ত্রে আকল তখনই প্রয়োগ করা হয় যখন অন্যান্য ধর্মীয় প্রমাণাদি: বারা‘আত (বিমুক্তি), ইহতিয়াত (সুপারিশকৃত পূর্বসতর্কতা), তাখয়ির (বাছাই) ও ইস্তিশাব (পূর্ববর্তী অবস্থায় নিরবচ্ছিন্নতার পূর্বানুমান) প্রযোজ্য হয় না। উসুলি শব্দটি শিয়া সম্প্রদায় ছাড়াও উসুলের শিক্ষার্থীদের ক্ষেত্রে প্রায়শই সাধারণভাবে ব্যবহৃত হয়, বিশেষত গোড়ার দিককার মুসলিমদের মধ্যে। উসুলের শিক্ষার্থী বা পণ্ডিতগণ ফিকহশাস্ত্রের পণ্ডিত বা ফকীহ (বহুবচনে ফুকাহা) থেকে আলাদা। Badruddīn, Amir al-Hussein bin (১৮ ডিসেম্বর ২০০৮)। The Precious Necklace Regarding Gnosis of the Lord of the Worlds। Imam Rassi Society। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Nasr, Seyyed Vali Reza; Dabashi, Hamid; Nasr, Seyyed Hossein (১৯৮৯)। Expectation of the Millennium: Shi'ism in History। State University of New York Press। আইএসবিএন 0887068448।  Burton, John (১৯৯০)। The Sources of Islamic Law: Islamic Theories of Abrogation (পিডিএফ)। Edinburgh University Press। পৃষ্ঠা 226। আইএসবিএন 0-7486-0108-2। ৪ জানুয়ারি ২০২০ তারিখে মূল (পিডিএফ) থেকে আর্কাইভ করা। সংগ্রহের তারিখ ২১ জুলাই ২০১৮।
স্বদেশী আন্দোলন

স্বদেশী আন্দোলন ভারতের স্বাধীনতা আন্দোলনের একটি অংশ। স্বদেশী আদর্শে উদ্বুদ্ধ এই আন্দোলনের প্রধান উদ্দেশ্য ছিল অর্থনৈতিকভাবে ব্রিটিশ শক্তিকে ক্ষতিগ্রস্ত করে ভারত থেকে ব্রিটিশ শাসনের উচ্ছেদসাধন এবং দেশের সামগ্রিক অর্থনৈতিক ব্যবস্থার উন্নতিসাধন। আন্দোলনের রণকৌশলের অন্তর্গত ছিল ব্রিটিশ পণ্য বয়কট এবং দেশীয় শিল্প ও উৎপাদন প্রক্রিয়ার উন্নতিসাধন। স্বদেশী আন্দোলন ১৯০৬ সালে সংগঠিত হয় । স্বদেশী আন্দোলনের উৎস ছিল ১৯০৫ সালের বঙ্গভঙ্গ-বিরোধী গণজাগরণ। এটি ১৯১১ সাল পর্যন্ত চলেছিলো। এই আন্দোলন ছিল প্রাক-গান্ধী যুগের সফলতম আন্দোলনগুলির অন্যতম। স্বদেশী আন্দোলনের মুখ্য প্রবক্তাগণ ছিলেন অরবিন্দ ঘোষ, রবীন্দ্রনাথ ঠাকুর, লোকমান্য বাল গঙ্গাধর তিলক, ও লালা লাজপত রায়। পরবর্তীকালে স্বদেশী রণকৌশলটিকে গ্রহণ করে মহাত্মা গান্ধী এটিকে স্বরাজ-এর আত্মা রূপে বর্ণনা করেন। এটি বাংলায় সবচেয়ে বেশি শক্তিশালী ছিলো এবং এটিকে বন্দে মাতরম আন্দোলনও বলা হতো। গান্ধী, আন্দোলনের উচ্চতম অবস্থায় ব্রিটিশ রাজের অনুগত থাকে। ভারতের স্বাধীনতা আন্দোলন স্বরাজ সর্বোদয় হিন্দু মেলা https://web.archive.org/web/20090829152343/http://squat.net/caravan/ICC-en/Krrs-en/ghandi-econ-en.htm https://web.archive.org/web/20071112085731/http://www.wildewildeweb.com/gandhi/swadeshi.html Krant, M.L.Verma (২০০৬)। Swadhinta Sangram Ke Krantikari Sahitya Ka Itihas (Hindi ভাষায়)। 1 (1 সংস্করণ)। New Delhi: Praveen Prakashan। পৃষ্ঠা 84। আইএসবিএন 81-7783-119-4। উদ্ধৃতি শৈলী রক্ষণাবেক্ষণ: অচেনা ভাষা (link)
গ্লোবাল অ্যাকশন ফর চিলড্রেন

গ্লোবাল অ্যাকশন ফর চিলড্রেন (ইংরেজি: Global Action for Children) যা সংক্ষেপে জিএসি (GAC) নামে পরিচিত, একটি দাতব্য সংগঠন যারা শিশুদের স্বাস্থ্য-পুষ্টি ও নিরাপত্তাদানের জন্য প্রয়োজনীয় সচেতনতা তৈরি, নীতিমালা প্রণয়ন, এবং তহবিল গঠনের জন্য কাজ করে। ২০০৩ সালে প্রতিষ্ঠিত হবার পর থেকে এটি বিশ্বব্যাপী অবহেলিত ও এতিম শিশুদের পুর্নবাসন, প্রয়োজনীয় আবশ্যকীয় শিক্ষাদান, শিশু বিবাহ, শিশু যৌন হয়রানি, এবং টিকে থাকার ক্ষেত্রে অন্যান্য বাধাসমূহ, যেমন: সংহিসতা, গোষ্ঠীগত দাঙ্গা, এইচআইভি/এইডস-এর ঝুঁকি, এবং ম্যালেরিয়ার মতো রোগের ঝুঁকি থেকে শিশুদের রক্ষার্থে কাজ করছে। Global Action for Children Website Number of orphans in Zimbabwe TheBabayTimes.Com kinderart.com
ইউনাইটেড নেশন্স করেসপন্ডেন্টস অ্যাসোসিয়েশন

ইউনাইটেড নেশন্স করেসপন্ডেন্টস অ্যাসোসিয়েশন (ইংরেজি: United Nations Correspondents Association) প্রতিষ্ঠিত হয় ১৯৪৭ সালে, যুক্তরাষ্ট্রের নিউ ইয়র্ক সিটিতে। এর পূর্ব নাম ছিলো লিগ অফ নেশন্স জার্নালিস্টস’ অ্যাসোসিয়েশন। বর্তমানে এদের বিশ্বের প্রায় ৫০টি দেশের প্রায় ১৮০ জন সদস্য রয়েছেন। এর মূল পরিচিতি মূলত ১৯৯৫ সালে থেকে শুরু হয় বার্ষিক ইউএনসিএ এক্সেলেন্স ইন জার্নালিজম অ্যাওয়ার্ড দেওয়ার মাধ্যমে। জাতিসংঘ, বা এর বিভিন্ন সহ সংস্থা, সংগঠন, এবং মিশনের ওপর সাহসিক প্রতিবেদন লেখার ওপর এই পুরস্কার প্রদান করা হয়। ২০০৩ সাল থেকে এটি সিটিজেন অফ দ্য ওয়ার্ল্ড নামক আরেকটি পুরস্কার প্রদান করে আসছে। পূর্বের দিনগুলোতে এই পুরস্কারগুলো কিছুটা বিতর্কের সূচনা করেছিলো। উদাহরণস্বরূপ বলা যায়, ২০০৫ সালের সিটিজেন অফ দ্য ওয়ার্ল্ড পুরস্কার প্রদানের ক্ষেত্রে রাজনৈতিক হস্তক্ষেপ হয়েছিলো বলে ধারণা করা হয়। maximsnews.com 2004 Award Itinerary, hosted by Kofi Annan Accusations of bias in 2005 Citizen of the World vote
ইউনাইটেড নেশন্স অ্যাসোসিয়েশন অফ দি ইউনাইটেড স্টেটস অফ অ্যামেরিকা

ইউনাইটেড নেশন্স অ্যাসোসিয়েশন অফ দি ইউনাইটেড স্টেটস অফ অ্যামেরিকা (ইংরেজি: United Nations Association of the United States of America) যা সংক্ষেপে ইউএনএ-ইউএসএ (UNA-USA) নামে পরিচিত, একটি অলাভজনক প্রতিষ্ঠান, যারা আমেরিকান জনগণের মধ্যে নীতিমূলক, মানবহিতৈষী, শিক্ষামূলক, এবং সদস্যগত প্রচারণার মাধ্যমে জাতিসংঘের প্রতি সচেতনতা গড়ে তোলে। গোটা যুক্তরাষ্ট্রে এদের ১৩৫টি সম্প্রদায় চ্যাপ্টার রয়েছে। এছাড়াও এরা বিশ্বের ৫টি মহাদেশে কার্যক্রম চালায়। এই সংগঠনটি ওয়ার্ল্ড ফেডারেশন অফ ইউনাইটেড নেশন্স এসোসিয়েশনের সাথে অ্যাফিলিয়েটেডভাবে যুক্ত। অ্যামেরিকান অ্যাসোসিয়েশন ফর দি ইউনাইটেড নেশন্স হচ্ছে ১৯৪৩ সালে গড়ে ওঠা অবলুপ্ত লিগ অফ নেশন্সের একটি অঙ্গসংগঠনের উত্তরসূরী। কিছু সুশীল ব্যক্তি, যেমন: ক্লার্ক আইশেলবার্গার মিলে ডাম্বারটন অক্‌স প্রস্তাব গ্রহণের সময় দ্বিতীয় বিশ্বযুদ্ধ শেষের প্রাক্কালে এই সংগঠনটি গড়ে তোলেন। সংগঠনের প্রথম পদক্ষেপ হিসেবে কিছু মার্কিন প্রতিনিধি বিশ্বব্যাপী সফর করেন, এবং তারা এই প্রস্তাবিত প্রস্তাব অনুসারে একটি নির্দিষ্ট আন্তর্জাতিক সংগঠন গঠনের প্রস্তাবকে প্রচার করেন। আর সেই সংগঠনটিই ছিলো আজকের দিনের জাতিসংঘ। "United Nations Association of the United States of America (UNA-USA) | Devex"। www.devex.com। সংগ্রহের তারিখ ২০২৪-০২-০৯।  UNA-USA homepage The World Federation of United Nations Associations UNA-USA Council of Organizations UNA-USA Greater Orlando Chapter
নওয়াজেশ আহমদ

নওয়াজেশ আহমদ (১৯৩৫ - নভেম্বর ২৪, ২০০৯) আন্তর্জাতিক খ্যাতি সম্পন্ন বাংলাদেশী আলোকচিত্রী ও উদ্ভিদবিজ্ঞানী। তিনি বাংলাদেশে প্রথম আলোচিত্র অ্যালবাম প্রকাশ করেন। নওয়াজেশ এশীয় উন্নয়ন ব্যাংক (এডিবি) ও জাতিসংঘ খাদ্য ও কৃষি সংস্থার (এফএও) উপদেষ্টা হিসেবে লাওস, থাইল্যান্ড, মিয়ানমার সহ দক্ষিণ এশিয়ার বিভিন্ন দেশে কাজ করেন। নেওয়াজেশ ১৯৩৫ সালে মানিকগঞ্জ জেলার পারিল নওয়াদা গ্রামের এক সম্ভ্রান্ত পরিবারে জন্মগ্রহণ করেন। মার্কিন যুক্তরাষ্ট্রের উইস্কনসিন বিশ্ববিদ্যালয়ে থেকে উদ্ভিদ জিনতত্ত্ব নিয়ে পিএইচডি ডিগ্রি শেষে তিনি ১০ বছর চা গবেষণায় যুক্ত ছিলেন। তার উল্লেখযোগ্য আলোকচিত্র অ্যালবামের মধ্যে রয়েছে বাংলাদেশ (১৯৭৫), পোর্ট্রেট অব বাংলাদেশ (১৯৮৩), বার্মা (১৯৮১), কোয়েস্ট অব রিয়েলিটি (১৯৮৬), ওয়াইল্ড ফ্লাওয়ার্স অব বাংলাদেশ (১৯৯৭) ও গৌতম (বৌদ্ধদের জীবণকাহিনীভিত্তিক)। বরেণ্য আলোকচিত্র শিল্পী ২০০৯ এর ২৪শে নভেম্বর তারিখে হৃদরোগে আক্রান্ত হয়ে ঢাকায় মৃত্যুবরণ করেন। "সংরক্ষণাগারভুক্ত অনুলিপি"। ২৮ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ২৯ ডিসেম্বর ২০১৩।  "আহমদ,_নওয়াজেশ"। বাংলাপিডিয়া। সংগ্রহের তারিখ ৩ আগস্ট ২০১৪।
গড ব্লেস আওয়ার হোমল্যান্ড ঘানা

গড ব্লেস আওয়ার হোমল্যান্ড ঘানা (ইংরেজি: God Bless Our Homeland Ghana; বাংলা: "ঈশ্বর আমাদের মাতৃভূমি ঘানাকে আশীর্বাদ কর") ঘানার জাতীয় সঙ্গীত। এর কথা এবং সুরকার দিয়েছেন ফিলিপ গেবহো। এটি ১৯৫৭ সালে স্বাধীনতার ওপর অবলম্বন করেছিল। বর্তমান অংশটি ১৯৬৬ সালের সামরিক অভ্যুথানের কিছু সময় পরে বেছে নেওয়া হয়েছিল। সেই সময় ফিলিপ গেবহোর লেখা সঙ্গীতটি বাতিল করা হয়েছিল এবং শুরু করা হয়েছিল: বর্তমান জাতীয় সঙ্গীতটি ব্যবহার করা হয় তা ১৯৭০ সালে একটি ছাত্র মাইকেল কোয়ামি বোডজো দ্বারা লেখা হয়েছে। www.nationalanthems.info "How to get Rid of Acne Scars"। ১৪ জানুয়ারি ২০১১ তারিখে মূল থেকে আর্কাইভ করা। সংগ্রহের তারিখ ৬ মার্চ ২০১১।  en.wikipedia.org ঘানার অডিও জাতীয় সঙ্গীত
এবেল্লা

এবেল্লা, স্যালার্নোর এবেল্লা বা কাস্টেলোমাতার এবেল্লা নামে পরিচিত; যিনি ছিলেন চৌদ্দ শতকের মাঝামাঝি সময়ে একজন চিকিৎসক। এবেল্লা স্যালার্নো স্কুল অফ মেডিসিনে পড়াশোনা ও শিক্ষকতা করেছিলেন। এবেল্লা ১৩৮০ সালের দিকে জন্মগ্রহণ করেছিলেন বলে মনে করা হয়। তবে তার জন্ম ও মৃত্যুর সঠিক সময়টি অস্পষ্ট। এবেল্লা স্যালার্নোর মেডিকেল স্কুলে শুরু করেন চিকিৎসার অনুশীলন, পিত্ত এবং মহিলাদের স্বাস্থ্য এবং প্রকৃতির উপর গবেষণা ও নানা পরীক্ষা নিরীক্ষা। রেবেকা গুয়ার্নার সাথে এবেল্লা ভ্রূণবিদ্যার ক্ষেত্রে কাজ করেছিলেন ও বিশেষজ্ঞও ছিলেন। তিনি দুটি গ্রন্থ প্রকাশ করেছেন: De atrabile (On Black Bile) এবং De natura seminis humani (on the Nature of the Seminal Fluid). নারী স্বাস্থ্য নিয়ে নানা কাজ, গবেষণা ও লেখা প্রকাশ করেছিলেন তিনি। স্যালার্নো স্কুল অফ মেডিসিন প্রথম বিশ্ববিদ্যালয় ছিলো, যেখানে নারীদের প্রবেশের অনুমতি দেয়। এই নারীরা তাদের শিক্ষার জন্য মহত্বের পরিচয় দিতে থাকে। এই নারীরা মিলে দল তৈরি করে। যারা এই শিক্ষা প্রতিষ্ঠানে চিকিৎসা, স্বাস্থ্য ইত্যাদি বিষয়ে নানা গবেষণা ও লেখালেখি শুরু করেছিলেন। তাঁর দলের চিকিৎসকরা সাধারণ ধ্যান-ধারণা ও দৃষ্টিভঙ্গির বিরুদ্ধে কাজ করেছিলো এবং সেই সময়ে নারীদের ভূমিকাও ছিলো অনেক, এবং মধ্যযুগীয় সালর্নোর কাজ গর্ব এবং উপকারের প্রতীক হিসাবে বিবেচিত হয়। Castellomata পরিবার ছিল স্যালার্নো অঞ্চলের অত্যন্ত প্রভাবশালী পরিবার। পরিবারের অনুপ্রেরণায় papal court এবং সেলার্নো স্কুল অফ মেডিসিন পড়তে সহায়তা করেছিল। এই পরিবারের একজন গুরুত্বপূর্ণ সদস্য ছিলেন ক্যাস্তেলোমাটার জিয়োভান্নি, যিনি পোপ ইনোসেন্ট তৃতীয়ের কাছে মেডিসাস প্যাপি বা "পোপের ডাক্তার" উপাধি অর্জন করেছিলেন। যদিও এবেল্লা ও ক্যাস্তেলোমাটার জিয়োভান্নি মধ্যে সম্পর্ক অস্পষ্ট। Ogilvie, Marilyn Bailey; Harvey, Joy Dorothy (জুলাই ২০০০)। The Biographical Dictionary of Women in Science: Pioneering Lives From Ancient Times to the Mid-20th Century। Taylor & Francis US। পৃষ্ঠা 4। আইএসবিএন 978-0-415-92038-4।  Proffitt, Pamela (১৯৯৯)। Notable Women Scientists। Detroit: Gale Group। পৃষ্ঠা 1। আইএসবিএন 978-0787639006।  Herbermann, Charles George (১৯১২)। The Catholic Encyclopedia: An International Work of Reference on the Constitution, Doctrine, Discipline, and History of the Catholic Church। New York: Robert Appleton Company। আইএসবিএন 9780243487400।  Green, Monica (১৯৮৯)। "Women's Medical Practice and Health Care in Medieval Europe"। Signs। 14 (2): 434–473। আইএসএসএন 0097-9740। জেস্টোর 3174557। ডিওআই:10.1086/494516। পিএমআইডি 11618104।  Oakes, Elizabeth H (২০০৭)। Encyclopedia of World Scientists। New York: Infobase Publishing। আইএসবিএন 978-0-8160-6158-7।  "Brooklyn Museum: Abella of Salerno"। brooklynmuseum.org।  Paravicini-Bagliani, Agostino. (২০০০)। The Pope's Body। Chicago: University of Chicago Press। আইএসবিএন 978-0226034379। ওসিএলসি 41592982।  Paravicini Bagliani, Agostino. The Pope's body. Peterson, David Spencer, 1951-, Translation of (work): Paravicini Bagliani, Agostino. Chicago. আইএসবিএন ৯৭৮-০-২২৬-০৩৪৩৭-৯ p. 186 Williams, Steven James (২০০৩)। The Secret of Secrets: The Scholarly Career of a Pseudo-Aristotelian Text in the Latin Middle Ages (ইংরেজি ভাষায়)। University of Michigan Press। আইএসবিএন 9780472113088।
ইয়ান লিউ (ভূগোলবিদ)

ইয়ান লিউ একজন অস্ট্রেলীয় ভূগোলবিদ যিনি নগর উন্নয়নের মডেলগুলোর জন্য সেলুলার অটোমেটা এবং কণা পদ্ধতি (পার্টিকল সিস্টেম) ব্যবহারের জন্য পরিচিত। অস্ট্রেলীয় এবং চীনা শহরের বাসিন্দাদের পরিবহনের ধরনগুলির তুলনা করার জন্য তার কাজটিতে বৈদ্যুতিন ট্রানজিট পরিবহন উপাত্ত (ইলেকট্রনিক ট্রানজিট পাস ডাটা) ব্যবহারও জড়িত। লিউ তার পিএইচ.ডি. অর্জন করেছেন কুইন্সল্যান্ড বিশ্ববিদ্যালয় থেকে। তিনি মানবীয় ভূগোলের একজন সহযোগী অধ্যাপক এবং ইউনিভার্সিটি অব কুইন্সল্যান্ড স্কুল অব আর্থ অ্যান্ড এনভায়রনমেন্টাল সায়েন্সেস স্কুলের উপ-প্রধান (ডেপুটি-হেড)। তিনি ২০০৯ সালে সিআরসি প্রেস থেকে প্রকাশিত "ভৌগোলিক তথ্য পদ্ধতি এবং সেলুলার অটোমেটাসহ নগর উন্নয়ন মডেলিং" (Modelling urban development with geographical information systems and cellular automata) বইটির লেখক। Reviews of Modelling urban development with geographical information systems and cellular automata: Wu, Fulong (ডিসেম্বর ২০০৯), Environment and Planning B: Planning and Design, 36 (6): 1129–1130, ডিওআই:10.1068/b3606rvw উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: শিরোনামহীন সাময়িকপত্র (link) Messina, Joseph L. (জানুয়ারি ২০১০), "Review", Photogrammetric Engineering & Remote Sensing, ৭ আগস্ট ২০২১ তারিখে মূল থেকে আর্কাইভ করা, সংগ্রহের তারিখ ৪ সেপ্টেম্বর ২০২০ উদ্ধৃতি টেমপ্লেট ইংরেজি প্যারামিটার ব্যবহার করেছে (link) Batty, Michael (সেপ্টেম্বর ২০১০), The Photogrammetric Record, 25 (131): 320–323, ডিওআই:10.1111/j.1477-9730.2010.00593.x উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: শিরোনামহীন সাময়িকপত্র (link) Tracking the heartbeat of modern cities, University of Queensland, ৭ জুলাই ২০১৭, সংগ্রহের তারিখ ২০২০-০৮-০২ উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Associate Professor Yan Liu", UQ Researchers, University of Queensland, সংগ্রহের তারিখ ২০২০-০৮-০২ উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Associate Professor Yan Liu", Our people, University of Queensland School of Earth and Environmental Sciences, ২০২১-০৮-০৭ তারিখে মূল থেকে আর্কাইভ করা, সংগ্রহের তারিখ ২০২০-০৮-০২ উদ্ধৃতি টেমপ্লেট ইংরেজি প্যারামিটার ব্যবহার করেছে (link) গুগল স্কলার দ্বারা সূচীবদ্ধ ইয়ান লিউয়ের প্রকাশনাসমূহ
গুরুভায়ুর মন্দির

গুরুভায়ুর মন্দির ভারতের কেরল রাজ্যের ত্রিসূর জেলার গুরুভায়ুর শহরে অবস্থিত একটি বিখ্যাত কৃষ্ণ মন্দির। গুরুভায়ুর মন্দির হিন্দুদের নিকট একটি অতি পবিত্র স্থান। এই মন্দিরটিকে "ভূলোক বৈকুণ্ঠ" বা মর্তস্থিত বৈকুণ্ঠও বলা হয়। এই মন্দিরে পূজিত শ্রীকৃষ্ণের মূর্তি চতুর্ভূজ। তার চার হাতে পাঞ্চজন্য শঙ্খ, সুদর্শন চক্র, কৌমোদকী গদা ও পদ্ম। কৃষ্ণ অবতার গ্রহণের সময় বাসুদেব ও দেবকীর নিকট প্রকাশিত মহাবিষ্ণুর প্রতীক একটি দিব্য তুলসী মালা দেবতার গলদেশে লম্বমান থাকে। এই কারণে এই মন্দিরটিকে দক্ষিণ ভারতের দ্বারকা বলা হয়। শ্রীকৃষ্ণও এখানে নানা নামে পরিচিত। যথা: কান্নান, উন্নি-কান্নান (শিশু কৃষ্ণ), উন্নি-কৃষ্ণন, বালকৃষ্ণন, ও গুরুভায়ুরাপ্পান। মন্দির-গর্ভগৃহের প্রধান দেবতা মহাবিষ্ণু। আদি শঙ্করাচার্য নির্দেশিত দৈনিক পূজাপদ্ধতি অনুসারে তিনি পূজিত হন। পরবর্তীকালে তন্ত্রী চেন্নাস নারায়ণ নাম্বুদিরি (জন্ম ১৪২৭ খ্রিষ্টাব্দ) এই পূজাপদ্ধতি আনুষ্ঠানিকভাবে লিপিবদ্ধ করেন। চেন্নাস নাম্বুদিরিরাই এই মন্দিরের তন্ত্রী পদে বংশপরম্পরায় নিযুক্ত হন। দৈনিক পূজার নির্ঘণ্ট কঠোরভাবে অনুসরণ করা হয়। এই বিষয়টির তত্ত্বাবধানের জন্য মন্দিরে একজন সর্বসময়ের তন্ত্রী নিযুক্ত থাকেন। রাত আড়াইটে নাগাদ মেলসান্তি (প্রধান পুরোহিত) শ্রীকোভিলে (গর্ভগৃহ) প্রবেশ করেন। বেলা সাড়ে বারোটায় পূজা শেষ না হওয়া পর্যন্ত তিনি জলস্পর্শও করেন না। পরম নিষ্ঠায় এই মন্দিরে বৈদিক আচার অনুষ্ঠান পালিত হয়। এই নিষ্ঠার জন্যই গুরুভায়ুর মন্দিরের খ্যাতি। উল্লেখ্য, বৈষ্ণবদের একটি অতি পবিত্র মন্দির হলেও গুরুভায়ুর মন্দির কিন্তু ১০৮ দিব্য দেশমের অন্যতম নয়। অগ্নিকাণ্ডের পর নির্মিত ভিলাক্কুমাতম মূল মন্দিরের প্রবেশপথ দৈনিক পূজার নির্ঘণ্ট "সংরক্ষণাগারভুক্ত অনুলিপি"। ২৪ নভেম্বর ২০০৯ তারিখে মূল থেকে আর্কাইভ করা। সংগ্রহের তারিখ ৬ ডিসেম্বর ২০০৯।  http://www.guruvayurdevaswom.org "সংরক্ষণাগারভুক্ত অনুলিপি"। ১৯ আগস্ট ২০১০ তারিখে মূল থেকে আর্কাইভ করা। সংগ্রহের তারিখ ৬ ডিসেম্বর ২০০৯।  http://www.hindupedia.com/en/Guruvayur_Krishna_Temple Official site of Guruvayur Devasom টেমপ্লেট:Famous Vishnu temples টেমপ্লেট:Famous Hindu temples in Kerala
মুহাম্মদ ইলিয়াস গুম্মান

মুহাম্মদ ইলিয়াস গুম্মান একজন পাকিস্তানি দেওবন্দি ইসলামি পণ্ডিত, ধর্ম প্রচারক, লেখক এবং সারগোদায় অবস্থিত মারকাজ আহলে সুন্নাত ওয়াল জামায়াতের প্রধান। গুম্মান ১২ এপ্রিল ১৯৬৯ সালে সরগোধা জেলায় জন্মগ্রহণ করেন। তিনি জামিয়া বিন্নুরীয়া থেকে দাওরায়ে হাদিস সম্পন্ন করেন। ২০০৫ সালে তিনি সরগোধার বিভাগীয় কমিশনার সৈয়দ তাজামুল আব্বাস হত্যার সাথে জড়িত থাকার অভিযোগে গ্রেপ্তার হন। ২০০৬ সালে শিয়া আলেম বশির হুসেন হোসেন বুখারী হত্যার সাথে জড়িত থাকার অভিযোগে তাকে আবার গ্রেপ্তার করা হয়। ২০১৮ সালের আগস্টে, তিনি মেরা পাকিস্তান নামে একটি বই প্রকাশ করেছিলেন। তার শায়খ ছিলেন হাকিম মুহাম্মদ আখতার। তার রচিত বই সমূহের মধ্যে রয়েছে: ফিরকায়ে আহলে হাদিসি পাক ওয়া হিন্দ কা তৌকীক জাইজা, ২০১০ (আহলে হাদিসদের সমালোচনা) ফিরকায়ে বেরলভীয়াত পাক ওয়া হিন্দ কা তৌকীক জাইজা, ২০১২ (বেরলভিদের সমালোচনা) মাজমুয়ায়ে মুতাকাল্লিমে ইসলাম, ২০১২ মাজলিসে মুতাকাল্লিমে ইসলাম, ২০১৩, ২ খণ্ড ফিরকায়ে সাইফিয়াহ কা তৌকিক জাইজা, ২০১৩ খুতবায়ে মুতাকাল্লিমে ইসলাম, ২০১৩, ৩ খণ্ড ফিরকায়ে জামাআতুল মুসলিমান কা তৌকিকি জাইজা, ২০১৩ জিহাদ ফি সাবিলিল্লাহ কানজুল ইমান কা তৌকিক জাইজাহ, ২০১৪ ইত্যাদি "Daily 92 Roznama ePaper - مولانا محمد الیاس گھمن کا 4 سالہ بیٹا انتقال کر گیا"। দৈনিক ৯২ রোজনামা।  "مولانا محمد الیاس گھمن کا چار سالہ بیٹاعلالت کے بعد انتقال کر گیا"। দৈনিক পাকিস্তান। ৩ জুন ২০১৮।  Report, Dawn (২১ জুলাই ২০০৫)। "Hunt intensified; 200 held: Prominent SSP leader arrested in Khairpur"। DAWN.COM।  "Arrested"। ডন। ১৭ অক্টোবর ২০০৬। সংগ্রহের তারিখ ২৭ ফেব্রুয়ারি ২০২০।  "مولانا محمد الیاس گھمن کی کتاب میرا پاکستان کی تقریب رونمائی آج ہوگی"। Nawaiwaqt। ৮ আগস্ট ২০১৮।  "مولانا الیاس گھمن کی کتاب میرا پاکستان کی تقریب رونمائی"। dailypakistan.com.pk। ২০১৮-০৮-০৮। সংগ্রহের তারিখ ২০২১-০৮-০৭।  Profile on WorldCat'
মুর্শিদ

মুর্শিদ (আরবি: مرشد) আরবি শব্দ যার অর্থ পথপ্রদর্শক" বা শিক্ষক, র-শ-দ মূলধাতু থেকে উদ্ভব বিশেষত সুফিবাদে এটাকে আধ্যাত্মিক পথপ্রদর্শক হিসেবে বোঝানো হয়। শব্দটি প্রায়ই ব্যবহৃত হয় সুফি তরিকা যেমন কাদেরিয়া, নকশবন্দিয়া, চিশতিয়া, শাজলিয়া এবং সোহরাওয়ার্দীয়া। সুফিবাদের পথ শুরু হয় যখন একজন ছাত্র (মুরিদ) একজন আধ্যাত্মিক পথপ্রদর্শক (মুর্শিদ) থেকে আনুগত্যের শপথ নেয় বা বায়াহ (বায়াত) হয়। আনুগত্যের এই সূচনা চুক্তির কথা বলতে গিয়ে কুরআন বলেছে: ওইসব লোক, যারা আপনার নিকট বায়'আত গ্রহণ করছে, তারা তো আল্লাহরই নিকট বায়া'আত গ্রহণ করছে। তাদের হাতগুলোর উপর "আল্লাহর হাত' রয়েছে। সুতরাং যে কেউ অঙ্গীকার ভঙ্গ করেছে, সে নিজেরই অনিষ্টার্থে অঙ্গীকার ভঙ্গ করেছে৷ আর যে কেউ পূরণ করেছে ওই অঙ্গীকারকে, যা সে আল্লাহর সাথে করেছিলো, তবে অতিসত্বর আল্লাহ তাকে মহাপুরস্কার দেবেন। (৪৮:১০) মুর্শিদের ভূমিকা হল শিষ্যকে সুফি পথে আধ্যাত্মিক পথ প্রদর্শন এবং মৌখিকভাবে নির্দেশনা দেওয়া, কিন্তু কেবল সেই ব্যক্তি যিনি নিজেকে আধ্যাত্মিক পথের শেষ পর্যন্ত পৌঁছেছেন তিনিই হলেন আরবি শব্দে সম্পূর্ণ অর্থে মুর্শিদ'। সাধারণত একজন মুর্শিদকে একটি তরিকার (আধ্যাত্মিক পথ) শিক্ষক হওয়ার জন্য অনুমোদন দেওয়া হয়৷ যেকোনো তরিকা বা সিলসিলার একেবারে একজন মুর্শিদ থাকে যিনি ওই আধ্যাত্মিক তরিকার প্রধান৷ তিনি শায়খ নামে পরিচিত: যে প্রক্রিয়ায় শায়খ তাঁর শিষ্যদের একজনকে তাঁর উত্তরসূরী হিসেবে খলিফার জন্য নির্ধারণ করেন। See Hans Wehr's Arabic Dictionary, 4th ed., s.v. rašada. Cf. Martin Lings, What is Sufism, Islamic Texts Society, Cambridge, p. 125.